钦定古今图书集成/明伦汇编/闺媛典/第026卷 > 邹衡妻上官氏
## 钦定古今图书集成/明伦汇编/闺媛典/第026卷 > 邹衡妻上官氏

按《太宁县志》：“上官氏，和平望族，贞顺勤俭，涉腊经传。
适邑人邹衡，刻意教子力作以供束修，每夜课读，必
至三更。子应麟博皆登第封令人，寿九十五终。”

===黄友立继室林氏===按《龙溪县志》：“林氏，东山黄友立继室。友立初娶王氏，
生子云及一女而卒。继娶林氏，生子荧，登进士第，为
御史，封友立如其官。及封林氏并追赠王氏俱孺人。
林有至性，为人恭慎慈惠，视王氏所生子女无异己
出。王女嫁杨氏，一日归宁，忆母哭不止，林氏亦与偕
哭。云徙居新村，距东山十里许。或报云病时日巳西”，
辄往视之，及见无大病，乃归，曰：“吾今夜得安寝矣。”荧
为西川按察副使，念母老，乞归。时母年九十馀，儿孙
满眼，人谓母食德之报。